ભારતે ત્રીજા દિવસના પોતાના સ્કોર 5 વિકેટે 110 રનથી આગળ રમવાનું શરૂ કરતા પહેલી જ ઓવરમાં દિનેશ કાર્તિકની વિકેટ ગુમાવી દીધી હતી. આ સમયે ભારતે પોતાના સ્કોરમાં માત્ર બે જ રન ઉમેર્યા હતા. કાર્તિકે 20 રન બનાવ્યા. ત્યારબાદ ક્રિઝ પર હાર્દિક પંડ્યા આવ્યો જેણે કોહલી સાથે મળી ભારતની ઈનિંગને આગળ વધારી. બંનેએ સાતમી વિકેટ માટે 29 રન જોડ્યા. પણ બેન સ્ટૉક્સે એક જ ઓવરમાં વિરાટ કોહલી (51) અને મોહમ્મદ શમી (0)ને આઉટ કરી ભારતને મુશ્કેલીમાં ધકેલી દીધું.